2.pielikums

PIELIKUMS

Nodrošinājuma valsts aģentūras

17.05.2023. lēmumam Nr. 1.3.2-07/7 “Par nekustamā īpašuma nenorobežotas

jumta daļas iznomāšanu

Stabu ielā 89, Rīgā”

**NOMAS LĪGUMS**

par nekustamā īpašuma daļas iznomāšanu Stabu ielā 89, Rīgā

*Dokumenta datums ir pēdējā pievienotā droša*

*elektroniskā paraksta laika zīmoga datums*

 **Nodrošinājuma valsts aģentūra**, reģistrācijas numurs 90009112024, turpmāk – Iznomātājs, tās direktores Ramonas Innusas personā, kura rīkojas saskaņā ar Ministru kabineta 2012.gada 11.decembra noteikumiem Nr.839 “Nodrošinājuma valsts aģentūras nolikums”, no vienas puses, un

**\_\_\_\_\_\_\_\_\_\_\_\_\_\_\_\_**, turpmāk – Nomnieks, kas rīkojas saskaņā ar \_\_\_\_\_\_\_\_\_\_\_\_\_\_, no otras puses, abi kopā un katrs atsevišķi saukti attiecīgi – Puses/Puse,

pamatojoties uz Iekšlietu ministrijas Informācijas centra 2023.gada 10.maija vēstuli Nr.14-23-1/3924/23 (reģistrēta Aģentūrā 2023.gada 10.maijā ar Nr.6107) “Par jumta daļas iznomāšanu stabu ielā 89, Rīgā” un Iznomātāja 2023.gada \_\_.\_\_\_\_\_\_\_\_\_ lēmumu Nr.1.2.8-07/\_\_\_\_ “Par nekustamā īpašuma nenorobežotas jumta daļas iznomāšanu Stabu ielā 89, Rīgā”, noslēdz šādu nomas līgumu, turpmāk – Līgums:

1. **LĪGUMA PRIEKŠMETS UN MĒRĶIS**
	1. Iznomātājs nodod un Nomnieks pieņem lietošanā par maksu nekustamā īpašuma Stabu ielā 89, Rīgā (kadastra numurs 0100 532 0005) sastāvā esošās būves (būves kadastra apzīmējums 0100 032 0001 003) nenorobežotu jumta daļu 17 m2 platībā *(maksimālā platība 30 m2,var tikt precizēta nomas līguma slēgšanas procesā)* bāzes stacijas izvietošanai, turpmāk – Nomas objekts, saskaņā ar Līguma 1.pielikumu “Nomas objekta izvietošanas shēma”.
	2. Nomas objektu Nomnieks izmanto Līguma 1.1.punktā paredzētajam mērķim, publisko elektronisko sakaru tīkla objekta vajadzībām, aparatūras sistēmas uzstādīšanai un ekspluatācijai, publisko elektronisko sakaru tīkla iekārtu darbības nodrošināšanai saskaņā ar Līgumu un atbilstoši Elektronisko sakaru likumam.
	3. Nomas objekts tiek nodots lietošanā ar nodošanas - pieņemšanas aktu (Līguma 2.pielikums), kas pēc tā abpusējas parakstīšanas kļūst par Līguma neatņemama sastāvdaļa.
2. **NOMAS MAKSA UN CITI MAKSĀJUMI**
	1. Par Nomas objekta lietošanu, sākot no Nomas objekta nodošanas-pieņemšanas akta parakstīšanas dienas, Nomnieks maksā Iznomātājam nomas maksu \_\_\_\_\_ *euro* (\_\_\_\_\_\_\_ *euro*) mēnesī bez pievienotās vērtības nodokļa (turpmāk – PVN) Papildus nomas maksai Nomnieks maksā PVN Latvijas Republikā spēkā esošajos normatīvajos aktos noteiktajā apmērā un kārtībā.
	2. Nomnieks atmaksā Iznomātājam tā samaksāto zemes nomas maksu, nekustamā īpašuma nodokli un apdrošināšanas izmaksas par Nomas objektu, aprēķinot to proporcionāli \_\_\_\_\_% aizņemtai platībai.
	3. Par elektroenerģijas lietošanu Nomnieks maksā Iznomātājam pēc Nomas objektā uzstādītā kontrolskaitītāja rādījumiem. Kontrolskaitītāja rādījumiem ir jābūt brīvi pieejamiem Iznomātājam jebkurā laikā. “Akts par elektroenerģijas kontrolskaitītāja sākotnējo rādījumu” ir Līguma 3.pielikums. Pēc abu Pušu pārstāvju parakstītā “Akts par elektroenerģijas kontrolskaitītāja sākotnējo rādījumu”, Nomniekam jāsāk maksāt ikmēneša maksa par elektroenerģijas piegādes nodrošināšanu un par izlietoto/patērēto elektroenerģiju. Nomniekam tiek piemērotas cenas un tarifi, kādus faktiskais pakalpojumu sniedzējs un elektroenerģijas piegādātājs noteicis Iznomātājam. Papildus Nomnieks maksā pievienotās vērtības nodokli Latvijas Republikā spēkā esošajos normatīvajos aktos noteiktajā apmērā un kārtībā.
	4. Iznomātājs ir tiesīgs, rakstiski nosūtot Nomniekam paziņojumu, vienpusēji mainīt nomas maksas apmēru bez grozījumu izdarīšanas Līgumā:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
		3. reizi gadā nākamajam nomas periodam, ja ir mainījušies Iznomātāja Nomas objekta plānotie pārvaldīšanas izdevumi;
		4. ja normatīvie akti paredz citu nomas maksas apmēru vai nomas maksas aprēķināšanas kārtību.
	5. Ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajam nomas maksas apmēram.
	6. Rēķinu par Līguma 2.1.punktā noteikto nomas maksu Iznomātājs izraksta un nosūta Nomniekam līdz kārtējā mēneša 20. (divdesmitajam) datumam. Nomnieks saņemto rēķinu apmaksā līdz rēķinā norādītajam termiņam, kas nevar būt mazāks par 20 (divdesmit) darba dienām, ieskaitot naudu Iznomātāja norādītajā norēķinu kontā. Rēķinu Iznomātājs nosūta elektroniski no elektroniskā pasta adreses: gramatvediba@agentura.iem.gov.lv uz Nomnieka E-adresi un/vai elektroniskā pasta adresi: \_\_\_\_\_\_\_\_\_\_.
	7. Rēķinu par Līguma 2.2. un 2.3.punktā noteiktiem maksājumiem Iznomātājs izraksta un nosūta Nomniekam līdz kārtējā mēneša beigām par iepriekšējo mēnesi. Nomnieks saņemto rēķinu apmaksā līdz rēķinā norādītajam termiņam, kas nevar būt mazāks par 20 (divdesmit) darba dienām, ieskaitot naudu Iznomātāja norādītajā norēķinu kontā. Rēķinu Iznomātājs nosūta elektroniski no elektroniskā pasta adreses: gramatvediba@agentura.iem.gov.lv uz E-adresi un/vai elektroniskā pasta adresi: \_\_\_\_\_\_\_\_\_\_.
	8. Ja līdz kārtējā mēneša beigām Nomnieks nav saņēmis no Iznomātāja Līguma 2.6. un 2.7.punktā kārtībā izrakstītu rēķinu, Nomnieks par to rakstiski informēt Iznomātāju.
	9. Ja Iznomātājs nav atbilstoši Līgumā noteiktajā kārtībā nosūtījis rēķinus Nomniekam, rēķinu samaksas termiņš attiecīgi pagarinās par Iznomātāja nokavēto laika posmu, par kuru nokavējuma procenti netiek aprēķināti.
	10. Visi Līgumā paredzētie maksājumi tiks uzskatīti par samaksātiem dienā, kad saņemti Iznomātāja norādītajā norēķinu kontā. Par Līgumā noteikto maksājumu kavējumu Nomniekam jāmaksā Iznomātājam nokavējuma procenti 0,1% (vienas desmitdaļas procenta) apmērā no termiņā neapmaksātās summas par katru nokavēto dienu. Nokavējuma procentu samaksa neatbrīvo Nomnieku no pārējo ar Līgumu uzņemto vai no tā izrietošo saistību izpildes.
3. **LĪGUMA DARBĪBAS TERMIŅŠ**

 Līgums stājas spēkā tā abpusējas parakstīšanas dienā un tiek noslēgts uz pieciem gadiem.

1. **IZNOMĀTĀJA TIESĪBAS UN PIENĀKUMI**
	1. Iznomātājs apliecina, ka viņam ir visas tiesības parakstīt Līgumu un uzņemties tajā noteiktās saistības.
	2. Iznomātājam ir tiesības, iepriekš nebrīdinot Nomnieku, piekļūt Nomas objektam ugunsgrēka vai Nomas objekta tieši postošu dabas stihiju vai avāriju gadījumā, par piekļūšanas faktu informējot Nomnieku pa Līguma 4.7.punktā minēto kontakttālruni.
	3. Iznomātājam jānodrošina iespēja Nomnieka darbiniekiem un speciālistiem piekļūt Nomas objektam un veikt tajā darbus (t.sk. arī būvdarbus), iepriekš to visu saskaņojot ar Iznomātāju.
	4. Iznomātājs atbild par zaudējumiem, kas nodarīti Nomniekam Iznomātāja nodarbināto ļaunprātības vai rupjas neuzmanības rezultātā.
	5. Par nepieciešamo papildu komunikāciju un kabeļu līniju (t.sk. elektroapgādes un optiskā kabeļa) ierīkošanu, kas nepieciešamas Nomnieka aparatūras darbības nodrošināšanai, Puses vienojas iepriekš rakstiski.
	6. Iznomātājam ir tiesības noslēgt līgumu ar trešajām personām par Līguma 1.1.punktā minētās būves lietošanu ar nosacījumu, ka trešo personu uzstādītās iekārtas netraucē Nomnieka uzstādīto iekārtu darbībai un piekļuvei šīm iekārtām.
	7. Iznomātājs informē Nomnieku tehnisku problēmu gadījumos pa kontakttālruni: \_\_\_\_\_\_\_\_\_\_\_\_\_\_ vai elektroniskā pasta adresi: \_\_\_\_\_\_\_\_\_\_\_\_.
	8. Iznomātājs apmaksā nodokļus, nodevas un citus maksājumus, kas attiecināmi uz Nomas objektu.
2. **NOMNIEKA TIESĪBAS UN PIENĀKUMI**
	1. Nomnieks veic maksājumus atbilstoši Līguma noteikumiem.
	2. Nomas objekta pārbūves, uzlabošanas un atjaunošanas darbus Nomnieks veic par saviem līdzekļiem, veicamos darbus iepriekš rakstiski saskaņojot ar Iznomātāju.
	3. Nomniekam ir pienākums lietot Nomas objektu tā, lai tas netraucētu Iekšlietu ministrijas iestāžu uzstādīto iekārtu darbībai un piekļuvei šīm iekārtām.
	4. Nomnieks Nomas objektu vai tā daļu var nodot apakšnomā tikai ar Iznomātāja rakstisku piekrišanu.
	5. Nomnieks atlīdzina Iznomātājam zaudējumus, kas nodarīti Nomnieka, tā pilnvarotu personu vai darbinieku ļaunprātības vai rupjas neuzmanības rezultātā.
	6. Nomnieks apņemas nodrošināt Nomas objekta uzturēšanu atbilstoši Latvijas Republikā spēkā esošajām higiēnas, ugunsdrošības un būvnormatīvu prasībām, un Nomnieks, kā Nomas objekta lietotājs, patstāvīgi atbild trešajām personām par Līgumā minēto prasību neievērošanas rezultātā nodarītajiem zaudējumiem, ja tie radušies Nomnieka vainas dēļ.
	7. Nomnieks atbild par ugunsdrošību Nomas objektā un nodrošina ugunsdrošības instruktāžu visiem Nomnieka nodarbinātajiem Nomas objektā.
	8. Ja Līgums tiek izbeigts, Nomnieks apņemas 30 (trīsdesmit) darba dienu laikā pēc Līguma izbeigšanas atbrīvot Nomas objektu no sava īpašuma un atstāt Nomas objektu labā, lietošanai derīgā stāvoklī.
	9. Nomnieks garantē Nomas objektā uzstādīto Nomnieka iekārtu savietojamību ar citām iekārtām, kurām ir Latvijas Republikā saistošs atbilstības sertifikāts un kuras tiek lietotas, ievērojot Latvijas Republikā spēkā esošo normatīvo aktu prasības un noteiktos Latvijas Republikas valsts standartus. Gadījumā, ja Nomas objektā uzstādītās Nomnieka iekārtas rada traucējumus Iznomātāja iekārtām un šo faktu apliecina attiecīgi kompetentas valsts institūcijas izsniegts rakstisks atzinums, Nomniekam ir pienākums nekavējoties novērst traucējumus.
	10. Gadījumā, ja Nomnieks nepilda vai nepienācīgi pilda jebkuru no savām saistībām (izņemot maksājumu kavējumu), kā arī rada bojājumus Nomas objektam, un pēc Iznomātāja rakstiska brīdinājuma turpina nepildīt savas Līguma saistības vai nenovērš pārkāpuma sekas, Iznomātājam ir tiesības prasīt līgumsodu viena mēneša nomas maksas apmērā par katru gadījumu.
	11. Gadījumā, ja uzstādot, ekspluatējot un atbrīvojot Nomas objektu no Līguma 1.1.punktā minētajām iekārtām, tas tiek bojāts, Nomnieks novērš radītos bojājumus par saviem līdzekļiem un nepieciešamības gadījumā sedz radītos zaudējumus.
	12. Ja pēc Līguma izbeigšanas Nomas objekts netiek savlaicīgi atbrīvots un nodots Iznomātājam Nomnieka vainas dēļ, Nomniekam jāmaksā Iznomātājam nomas maksa par Nomas objekta faktisko lietošanu un jāmaksā līgumsods 1% apmērā no nomas maksas par katru nokavēto dienu līdz Nomas objekta atbrīvošanai un nodošanai Iznomātājam, bet ne vairāk kā 10% no galvenās saistības, kā arī jāatlīdzina Iznomātājam visi zaudējumi, kādi Iznomātājam nodarīti sakarā ar Nomas objekta savlaicīgu neatbrīvošanu.
	13. Iznomātājs nedrīkst liegt, apgrūtināt vai traucēt Nomniekam piekļūšanu Nomas objekta atbrīvošanas darbu veikšanai, bet gadījumā, ja Iznomātājs pārkāpj šo Līguma noteikumu, Nomnieks nav vainojams Nomas objekta atbrīvošanas un nodošanas termiņu nokavējumā.
	14. Nomniekam ir tiesības bez papildu apmaksas īslaicīgi izmantot Nomas objektam piegulošo teritoriju, ciktāl tas nepieciešams iekārtu uzstādīšanai un apkalpošanai, iepriekš to saskaņojot ar Līguma 8.2.punktā norādīto Iznomātāja atbildīgo personu.
	15. Nomniekam ir pienākums pēc Iznomātāja rakstiska pieprasījuma pārvietot uzstādītās iekārtas, lai netraucētu Iekšlietu ministrijas iestādēm uzstādīt antenas.
3. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kuru nevar iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemties saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtas apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, ko izsniegusi kompetenta institūcija un kas satur ārkārtas apstākļu darbības apstiprinājumu un to raksturojumu.
	3. Ja nepārvaramas varas apstākļi pastāv ilgāk kā 3 (trīs) mēnešus, Līguma darbība tiek izbeigta, un Puses veic savstarpējo norēķinu.
4. **LĪGUMA NOTEIKUMU GROZĪŠANA UN IZBEIGŠANA**
	1. Līgumu var grozīt, Pusēm vienojoties. Jebkuras izmaiņas Līguma noteikumos stājas spēkā, kad tās tiek noformētas rakstiski un tās paraksta abas Puses.
	2. Iznomātājam ir tiesības, rakstiski informējot Nomnieku vienu mēnesi iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus Nomas objektam, ja:
		1. Nomnieka darbības vai bezdarbības dēļ tiek bojāts Nomas objekts;
		2. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu, ja Līgumā noteikts viena mēneša nomas maksas aprēķina periods, tai skaitā Nomnieks nemaksā Nomas objekta apdrošināšanas izmaksas, nekustamā īpašuma nodokli vai tā kompensāciju un citas Līgumā iekļautās izmaksas;
		3. Nomas objekts tiek nodots apakšnomā vai nodots lietošanā trešajām personām bez Iznomātāja rakstveida piekrišanas;
		4. netiek izpildīti Nomas objekta izmantošanas nosacījumi;
		5. Līguma neizpilde ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildi nākotnē;
		6. tiek pārkāpti Līguma nosacījumi, t. sk., ja Nomnieks nav veicis Līgumā paredzētos kapitālieguldījumus Nomas objektā vai nav veicis tos Līgumā noteiktajos termiņos.
	3. Nomniekam ir tiesības vienpusēji atkāpties no Līguma, rakstveidā paziņojot par to Iznomātājam ne kā vienu mēnesi iepriekš.
	4. Iznomātājam ir tiesības, rakstiski informējot Nomnieku vienu mēnesi iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Nomas objekts nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai.
5. **Pušu Atbildīgās personas**
	1. Nomnieka atbildīgā persona Līguma darbības laikā: \_\_\_\_\_\_\_.
	2. Iznomātāja atbildīgā persona Līguma darbības laikā: Nodrošinājuma valsts aģentūras Nekustamo īpašumu pārvaldīšanas departamenta Rīgas valstspilsētas īpašumu pārvaldīšanas nodaļas vadītājs Andris Mihaļovs, tālruņa numurs 25457903, elektroniskā pasta adrese: andris.mihalovs@agentura.iem.gov.lv.
	3. Atbildīgās personas, veicot savstarpējo saraksti, izmanto Līguma 8.1. un 8.2.punktā minētos rekvizītus (tālruņu numurus un elektroniskā pasta adreses).
	4. Iznomātāja atbildīgā persona ir tiesīga parakstīt nodošanas - pieņemšanas aktus, informēt Nomnieku par avārijas situācijām, tehniskām problēmām un risināt citus ar Nomas objekta lietošanu saistītus jautājumus.
	5. Mainot savu nosaukumu, adresi vai citus rekvizītus vai Līguma 8.1. un 8.2.punktā noteiktās atbildīgās personas, Puse 7 (septiņu) darba dienu laikā rakstiski paziņo otrai Pusei par izmaiņām. Šādas izmaiņas no to saņemšanas brīža ir saistošas informācijas saņēmējam bez atsevišķu grozījumu veikšanas Līgumā, ja vien Līgums nenosaka citādu kārtību.

**9.Fizisko personu datu aizsardzība**

9.1.  Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, turpmāk – Regula, un Latvijas Republikas normatīvajos aktos noteiktās prasības šādu datu apstrādei un aizsardzībai.

9.2. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar Līgumu, Regulu un Latvijas Republikas normatīvajos aktos noteikto.

9.3. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.

9.4. Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

9.5. Puses apņemas nenodot tālāk trešajām personām no attiecīgās Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.

9.6. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no attiecīgās otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

9.7. Puses apņemas pēc attiecīgās Puses rakstveida pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

**10.CITI NOTEIKUMI**

* 1. Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem.
	2. Ja kādi Līguma punkti kļūst pretrunā Latvijas Republikā spēkā esošajiem normatīviem aktiem, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.
	3. Savstarpējās pušu attiecības, kas netiek paredzētas Līgumā, ir regulējamas saskaņā ar Latvijas Republikā spēkā esošajiem normatīvajiem aktiem.
	4. Visi strīdi, kas var rasties no Līguma vai tā sakarā, vispirms tiek risināti Pušu savstarpējās sarunās. Ja Puses nevar panākt vienošanos sarunu ceļā, strīdu izskata Latvijas Republikas tiesā pēc piekritības.
	5. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
	6. Pielikumi:
		1. 1.pielikums “Nomas objekta izvietošanas shēma”;
		2. 2.pielikums “Nomas objekta nodošanas - pieņemšanas akts” (paraugs);
		3. 3. pielikums “Akts par elektroenerģijas kontrolskaitītāja sākotnējo rādījumu (paraugs).
1. **PUŠU REKVIZĪTI**

|  |  |  |
| --- | --- | --- |
| IZNOMĀTĀJS**Nodrošinājuma valsts aģentūra**reģistrācijas numurs 90009112024Čiekurkalna 1.līnija 1 k-2,Rīga, LV-1026 Norēķini: Valsts kaseKods: TRELLV22Konts: LV28TREL2140651016000Direktore *(paraksts\*)* R.Innusa |

|  |
| --- |
| NOMNIEKS |

 |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

**Nomas objekta izvietošanas shēma**

*(\*tiks pievienota pēc nomas pieteikumu atlases beigām)*

 Iznomātājs: Nomnieks:

*(parakst\*)* R.Innusa *(paraksts\*) \_\_\_\_\_\_\_\_\_\_\_*

DOKUMENTS PARAKSTĪTS AR DROŠU ELEKTRONISKO PARAKSTU UN SATUR

 LAIKA ZĪMOGU

2.pielikums

*PARAUGS*

**Nomas OBJEKTA**

**nodošanas - pieņemšanas akts**

Nodrošinājuma valsts aģentūras Nekustamo īpašumu pārvaldīšanas departamenta Rīgas valstspilsētas īpašumu pārvaldīšanas nodaļas vadītājs Andris Mihaļovs nodod un \_\_\_\_\_\_ pieņem ēkas Stabu ielā 89, Rīgā (būves kadastra apzīmējums 0100 032 0001 003) nenorobežotu jumta daļu 17 m2 (maksimālā platība 30 m2) platībā tehnisko iekārtu izvietošanai.

Nodošanas - pieņemšanas akts pēc tā abpusējas parakstīšanas glabājas pie katras Puses elektroniskā formātā. Nodošanas - pieņemšanas akts tiek pievienots Līgumam un kļūst par tā neatņemamu sastāvdaļu.

Nodeva: Pieņēma:

*(parakstīts elektroniski) (parakstīts elektroniski)*

\_\_\_\_\_\_\_\_\_\_\_\_\_\_\_\_\_ A.Mihaļovs \_\_\_\_\_\_\_\_\_\_\_\_\_\_\_\_\_

DOKUMENTS PARAKSTĪTS AR DROŠU ELEKTRONISKO PARAKSTU UN SATUR

 LAIKA ZĪMOGU

3.pielikums

*PARAUGS*

Akts

par elektroenerģijas kontrolskaitītāja sākotnējo rādījumu

 Pamatojoties uz Līguma 2.3. punktu, Nodrošinājuma valsts aģentūras Nekustamo īpašumu pārvaldīšanas departamenta Rīgas valstspilsētas īpašumu pārvaldīšanas nodaļas vadītājs Andris Mihaļovs un \_\_\_\_\_\_\_\_\_\_\_\_\_\_\_ apliecina, ka uz elektroenerģijas kontrolskaitītāja uzstādīšanas dienu elektroenerģijas skaitītāja Nr.\_\_\_\_\_\_\_\_, kurš atrodas Stabu ielā 89, Rīgā, rādījums ir \_\_\_\_\_\_\_\_\_\_.

(parakstīts elektroniski\*) A.Mihaļovs (parakstīts elektroniski\*)

*\*Dokumenta datums ir pēdējā pievienotā droša elektroniskā paraksta laika zīmoga datums*

DOKUMENTS PARAKSTĪTS AR DROŠU ELEKTRONISKO PARAKSTU

 UN SATUR LAIKA ZĪMOGU